《善哉行》
明代·黄圣年

高台悲风，烈士悲心。匪道云远，霜多岁阴。成名甚难，身亦不赀。

吞炭漆身，乃得一死。羽化丹飞，不离世机。华表千年，终当来归。

伟哉造化，心大身小。深山大林，人不如鸟。衣不厌新，人不厌故。

齐紫三入，乃变其素。相彼丘陵，蹶然而崩。聆此空谷，鸟鸣嘤嘤。

嘤嘤者鸟，于何其臻。福禄寿考，人百其身。

作者简介：黄圣年，字逢永，号石佣，又号大药山人。顺德人。维贵子。明神宗万历四十六年（一六一八）举人。授湖广当阳教谕。以足疾归。与陈子壮等十二人修复南园诗社。卒年六十二。生平好学能文，与其兄圣期少受庭训，著述甚富，尤工书法。有《墙东草》《壬游草》《薜蕊斋》等集。清温汝能《粤东诗海》卷四五有传。